JayJayThrowThrow/commonwealth-wiki-mix huggingface dataset:
દામોદર કુંડ

દામોદર કુંડ ગુજરાત રાજ્યના સૌરાષ્ટ્ર પ્રદેશમાં આવેલા જુનાગઢ ખાતે ગિરનાર પર્વતની તળેટીમાં આવેલો કુંડ છે. તે પ્રખ્યાત યાત્રાસ્થળ અને રાજ્ય સંરક્ષિત સ્મારક ‍(S-GJ-120) છે.
કથા

પૌરાણિક કથા મુજબ બ્રહ્માએ તથા ઈન્દ્રે આ તીર્થમાં ઘણા યજ્ઞો કર્યા. એમાં બધા દેવ-દેવીઓ ઉપસ્થિત રહેલાં. એ દરેકને પોત પોતાના સ્થાનમાં તીર્થ સ્થાન કરવાની ઈચ્છા થઈ, આથી બ્રહ્માજીએ પોતાના કમંડલમાંથી ગંગાજીને પ્રગટ કરી પધરાવ્યાં, બીજાં તીર્થોને પણ ત્યાં બોલાવ્યાં. આમ આ કુંડમાં ગંગા, યમુના, સરસ્વતી, નર્મદા, સિંધુ, કાવેરી, ક્ષિપ્રા, ચર્મણ્યવતી, ગોદાવરી વગેરે તીર્થ સ્વરૂપ ગણાતી નદીઓએ ત્યાં વાસ કર્યો. બ્રહ્માના નામ પરથી એ કુંડનું નામ બ્રહ્મકુંડ પડ્યું. બ્રહ્માના વચનથી સૌ દેવતાઓ અહીં દામોદર સ્વરૂપે બિરાજ્યા. તેથી આ તીર્થ દામોદર નામે પ્રસિદ્ધ થયું. અહીં મનુષ્યનાં અસ્થિ પધરાવવાથી તદ્દન ગળી જાય છે અને મોક્ષ પ્રાપ્ત થાય છે. ગોમતીમાં પધરાયેલાં અસ્થિ ચક્રરૂપ, ગંગામાં શેવાળ રૂપ અને દામોદરમાં જળ રૂપ બને છે.
સાહિત્યમાં

* નરસિંહ મહેતાની એક પંક્તિ જાણીતી છે:

ગિરિ તળેટી ને કુંડ દામોદર ત્યાં મહેતાજી ના’વા જાય.
* ઝવેરચંદ મેઘાણી રચિત લોકકથા સંગ્રહ સૌરાષ્ટ્રની રસધાર ભાગ પ ની એક વાર્તા ભૂત રૂવે ભેંકાર માં આ કુંડનો ઉલ્લેખ આવે છે. તે કથા અનુસાર માંગડા વાળાના અવગતે ગયેલા જીવને તેના અસ્થિમાં ખૂંચેલી બરછીની કરચને કાઢી, હાડકાને દામોદર કુંડમાં પધરાવતા, મુક્તિ મળી તેવી કથા છે.
સંદર્ભ

શ્રેણી:જોવાલાયક સ્થળો
શ્રેણી:જૂનાગઢ
શ્રેણી:યાત્રાધામ
શ્રેણી:રાજ્ય સંરક્ષિત સ્મારક
નડીઆદ

નડીઆદ કે નડિયાદ ગુજરાત રાજ્યના ખેડા જિલ્લાના નડીઆદ તાલુકામાં આવેલું શહેર અને જિલ્લા તેમજ તાલુકાનું મુખ્ય મથક છે. નડીઆદ સામાજીક-શૈક્ષણિક-ધાર્મિક સેવાઓ કરતા સંતરામ મંદિર માટે જાણીતું છે. ૨૮ ફેબ્રુઆરી ૨૦૨૪ ને બુધવારના દિવસે ગુજરાતના નાણામંત્રીએ વિધાન સભાગૃહમાં નડિયાદ નગરપાલિકાને મહાનગરપાલિકા (મ્યુનિસિપલ કોર્પોરેશન)નો દરજ્જો આપવાની જાહેરાત કરી હતી.
ભૂગોળ

નડીઆદ પર વસેલું છે. સમુદ્રની સપાટીથી તેની સરેરાશ ઉંચાઇ ૩૫ મીટર (૧૦૫ ફુટ) છે.
ઇતિહાસ

નડીઆદનું ઐતિહાસિક નામ નટીપ્રદ અને પછી નટપુર હતું. આ શહેરમાં પહેલા મુસ્લિમ નવાબ અને પછી વડોદરાના ગાયકવાડનું રાજ હતું.

એક સમયે નડિયાદ નવ વાવ, નવ તળાવો , નવ ભાગોળો અને નવ સિનેમા ઘરો માટે જાણીતું હતું. ગાંધીજીએ તેમની સ્વતંત્રતાની ચળવળમાં અનેક વખત નડીઆદની મુલાકાત લીધી હતી.

નડીઆદ ગોવર્ધનરામ ત્રિપાઠી, મણિલાલ દ્વિવેદી, બાલાશંકર કંથારીયા, ઇન્દુલાલ યાજ્ઞિક, મનસુખરામ ત્રિપાઠી, અંબાલાલ જાની, ચંદ્રશંકર પંડ્યા, છગનલાલ પંડ્યા, ઝવેરીલાલ યાજ્ઞિક, દોલતરામ પંડ્યા અને બકુલ ત્રિપાઠી વગેરે જેવા ગુજરાતના ઘણા મહાન કવિઓ અને લેખકોની જન્મભૂમિ અને કર્મભૂમિ રહી ચુક્યું છે. સ્વત્રંત ભારત ના પ્રથમ ગૃહ પ્રધાન અને લોખંડી પુરુષ તરીકે જાણીતા એવા શ્રી સરદાર વલ્લભભાઈ પટેલ અને તેમના મોટા ભાઈ વિઠ્ઠલભાઈ પટેલનું પણ જન્મસ્થાન નડિયાદ છે. ગુજરાતના માજી મુખ્યમંત્રી બાબુભાઈ જશભાઈ પટેલની પણ આ જન્મભૂમિ છે. નડીઆદ શ્રી સંતરામ મહારાજની પૂણ્યભૂમી છે.
વસ્તી

ઇ.સ. ૨૦૧૧ની ભારતની વસ્તી ગણતરી પ્રમાણે નડીઆદ શહેરની વસ્તી ૨,૨૫,૦૭૧ છે. પુરુષોની સંખ્યા ૧,૧૫,૯૦૩ અને સ્ત્રીઓની સંખ્યા ૧,૦૯,૧૬૮ છે. નડીઆદનો સાક્ષરતા દર ૮૭% છે.
શૈક્ષણિક સંસ્થાઓ

* ધર્મસિંહ દેસાઈ યુનિવર્સિટી
* ધર્મસિંહ દેસાઈ કૉમર્સ કોલેજ
* જે એસ આયુર્વેદિક મહાવિદ્યાલય
* ભગત અને સોનાવાલા લૉ કોલેજ
* જે એન્ડ જે સાયન્સ કોલેજ
* આઇ.વી. પટેલ કોલેજ ઑફ કૉમર્સ
* ટી.જે. પટેલ કૉમસ કૉલેજ
* સી.બી. પટેલ આટર્સ કૉલેજ
* સુરજબા મહિલા આર્ટ્સ કોલેજ
* શારદા મંદીર સ્કુલ
* ડી.પી. દેસાઈ સ્કુલ
* સ્વામી વિવેકાનંદ સ્કુલ
જોવાલાયક સ્થળો

* સંતરામ મંદિર
* માઈ મંદિર
* મૂક-બધિર શાળા
* ડુમરાલ ભાગોળની વાવ
સ્વાસ્થ્ય

* સંતરામ મંદિર જનસેવા સંસ્થાન
* મહાગુજરાત હોસ્પિટલ
* મુળજીભાઈ પટેલ યુરોલોજી સેન્ટર (કીડની હોસ્પિટલ)
*શ્રી એન ડી દેસાઈ હોસ્પિટલ અને મેડિકલ કોલેજ (ડીડી યુનિવર્સિટી સંચાલિત)
*પી ડી પટેલ આયુર્વેદિક હોસ્પિટલ (જે એસ આયુર્વેદિક કોલેજ સંચાલીત)
સંદર્ભ
બાહ્ય કડીઓ

* માઇ મંદિર, નડીઆદ
* સંતરામ મંદિર નડીઆદ

શ્રેણી:ગુજરાતનાં શહેરો અને નગરો
શ્રેણી:ગુજરાતનાં તાલુકા મથકો
શ્રેણી:નડીઆદ તાલુકો
ગાયત્રી

નું દોરેલું ચિત્ર, જેમાં ગાયત્રી માતા કમળપુષ્પ પર બિરાજમાન છે. પંચમુખ અને દશ હસ્ત ધારી માતા, પાર્વતી અને સરસ્વતી સાથે]]
વેદમાતા ગાયત્રીની સાધનાને ઉપાસનામાં સર્વશ્રેષ્ઠ માનવામાં આવેલ છે. ગાયત્રીની દેવીના રૂપમાં પણ પૂજા થાય છે. ગાયત્રીથી જ તમામ વેદોની ઉત્પત્તિ થઈ હોવાનું મનાય છે તેથી તેને વેદમાતા પણ કહે છે. બ્રહ્માના તપથી ગાયત્રી અને સરસ્વતી પ્રકટયાં અને વળી બંનેને બ્રહ્માની પત્નીઓ માનવામાં આવી છે.
ત્રણ સ્વરૂપ

દેવી ભાગવતમાં ગાયત્રીની ત્રણ શકિતઓને બ્રાહ્મી (બ્રાહ્મણી), વૈષ્ણવી અને શાંભવી (રુદ્રાણી) સ્વરૂપમાં દર્શાવવામાં આવી છે. સવારના સમયે કુમારી (બ્રાહ્મી) સ્વરૂપે હોય છે. એમાં ગાયત્રીનું વાહન હંસ હોય છે અને પાંચમુખ તેમજ બે હાથ હોય છે. બપોરના સમયે યુવતી (વૈષ્ણવી)નું સ્વરૂપ માનવામાં આવ્યું છે, આ રૂપમાં તેઓ ગરુડ પર બેઠાં હોય છે અને ત્યારે તેમને એક મોં અને ચાર હાથ હોય છે. સંઘ્યા સમયે પ્રૌઢાના સ્વરૂપમાં (રુદ્રાણી) હોય છે, ત્યારે તેઓનું વાહન બળદ હોય છે. એ વખતે તેમને એક મોં અને ચાર હાથ હોય છે.
ગાયત્રી મંત્ર

બ્રહ્મર્ષિ વિશ્વામિત્ર દ્વારા રચાયેલા ગાયત્રી મંત્રનો ઉલ્લેખ ઋગ્વેદનાં ત્રીજા મંડળમા મળે છે.


ॐ भूर्भुवः स्वः ।
तत् सवितुर्वरेण्यं ।
भर्गो देवस्य धीमहि ।
धियो यो नः प्रचोदयात् ॥

અર્થ

ૐ ભૂર્ભુવ: સ્વઃ તત્ સવિતુર્વરેણ્યમ્ ભર્ગો દેવસ્ય ધીમહિ ધિયો યો નઃ પ્રચોદયાત્|

:ૐ - સમસ્ત જીવોને તેમના આત્મા દ્વારા પ્રેરણા આપનાર પરમાત્મા, ઈશ્વર
:ભૂ: - પદાર્થ અને ઊર્જા
:ભુવ: - અંતરિક્ષ
:સ્વ: - આત્મા

*ૐ ભૂર્ભુવ: સ્વઃ - પદાર્થ, ઊર્જા, અન્તરિક્ષ અને આત્મા માં વિચરણ કરવા વાળા શુદ્ધસ્વરૂપ અને પવિત્ર કરવા વાળા ચેતન બ્રહ્મ સ્વરૂપ ઈશ્વર

:તત્ – તે, તેઓ
:સવિતુ: - સૂર્ય, પ્રેરક
:વરેણ્યં - પૂજ્ય
:ભર્ગ: - શુદ્ધ સ્વરૂપ
:દેવસ્ય - દેવતાનાં, દેવતાને

*તત્ સવિતુર્વરેણ્યમ્ ભર્ગો દેવસ્ય - તે પ્રેરક, પૂજ્ય, શુદ્ધ સ્વરૂપ દેવતાને

*ધીમહિ - અમારૂં મન અથવા અમારી બુદ્ધિ ધારણ કરે, અમે તેમનું મનન, ધ્યાન કરીએ

:ધિય: - બુદ્ધિ, સમજ
:ય: - તે (ઈશ્વર)
:ન: - અમારી
:પ્રચોદયાત્ – સારાં કામોમાં પ્રવૃત કરે

*ધિયો યો નઃ પ્રચોદયાત્ – તે અમારી બુદ્ધિને સારાં કામોમાં પ્રવૃત કરે

સંપૂર્ણ અર્થ – પદાર્થ, ઊર્જા, અન્તરિક્ષ અને આત્મામાં વિચરણ કરવા વાળા તે પ્રેરક, પૂજ્ય, શુદ્ધ સ્વરૂપ દેવતાનું અમે ધ્યાન કરીએ અને તે અમારી બુદ્ધિને સારાં કામોમાં પ્રવૃત કરે.
કાનાજી ઠાકોર

કાનાજી શંકરજી ઠાકોર, અમદાવાદના રાજકારણી છે. તેઓ શહેરના પચ્ચીસમા મેયર પદે રહ્યા હતા.

૨૩ એપ્રિલ ૨૦૦૮ના રોજ તેઓ મેયર તરીકે ચુંટાઇ આવ્યા હતા. તેઓ માધુપુરા વોર્ડમાંથી સતત ત્રીજી વખત કાઉન્સિલર તરીકે ચુંટાઇ આવ્યા હતા. ભાજપની સ્પષ્ટ બહુમતિ ધરાવતા અમદાવાદ મ્યુનિસિપલ કોર્પોરેશનમાં ૨.૫ વર્ષની અવધિ ધરાવતા મેયરના પદ પર નિયુક્ત થયા હતા. આ પદ અન્ય પછાત જાતિ (ઓ.બી.સી.-OBC)નાં ઉમેદવાર માટે અનામત હતું. તેઓ ૩૦ ઓક્ટોબર ૨૦૧૦ સુધી મેયર પદે રહ્યા હતા.
સંદર્ભ
આગ્રા જિલ્લો

right|250px|thumb| ભારત દેશના નકશામાં આગ્રા જિલ્લાનું સ્થાન
આગ્રા જિલ્લો ભારત દેશના ઉત્તર ભાગમાં આવેલા સૌથી મોટા એવા ઉત્તર પ્રદેશ રાજ્યમાં આવેલા કુલ ૭૫ (પંચોતેર) જિલ્લાઓ પૈકીનો એક મહત્વનો જિલ્લો છે. આગ્રા જિલ્લાનું મુખ્ય મથક આગ્રા શહેરમાં આવેલું છે. વિશ્વની સાત અજાયબીઓમાં સ્થાન મેળવતો તાજ મહેલ તેમ જ લાલ કિલ્લો જેવાં મોગલ સ્થાપત્યો આ જિલ્લાના મુખ્ય મથક આગ્રા શહેર ખાતે આવેલાં છે.
બાહ્ય કડીઓ

* આગ્રા જિલ્લાની સામાન્ય જાણકારી
* આગ્રા જિલ્લાનું અધિકૃત વેબસાઇટ


શ્રેણી:ઉત્તર પ્રદેશના જિલ્લાઓ
એટા જિલ્લો

એટા જિલ્લો ભારત દેશના ઉત્તર ભાગમાં આવેલા સૌથી મોટા એવા ઉત્તર પ્રદેશ રાજ્યમાં આવેલા કુલ ૭૫ (પંચોતેર) જિલ્લાઓ પૈકીનો એક મહત્વનો જિલ્લો છે. એટા જિલ્લાનું મુખ્ય મથક એટા શહેરમાં આવેલું છે.

આ જિલ્લાની સીમાઓ ઉત્તર દિશામાં બદૌન જિલ્લાની સીમા સાથે, પશ્ચિમ દિશામાં અલીગઢ, હાથરસ, મથુરા અને આગ્રા જિલ્લાની સીમાઓ સાથે, દક્ષિણ દિશામાં મેનપુરી અને ફિરોઝાબાદ જિલ્લાની સીમાઓ સાથે તેમ જ પૂર્વ દિશામાં ફારુખાબાદ જિલ્લાની સીમાઓ સાથે જોડાયેલું છે.
બાહ્ય કડીઓ

* એટા જિલ્લાનું અધિકૃત વેબસાઇટ
* એટા જિલ્લા વિશે માહિતી


શ્રેણી:ઉત્તર પ્રદેશના જિલ્લાઓ
ગોરખપુર જિલ્લો

ગોરખપુર જિલ્લો ભારતના ઉત્તર પ્રદેશ રાજ્યમાં આવેલા કુલ ૭૫ (પંચોતેર) જિલ્લાઓ પૈકીનો એક જિલ્લો છે. તે ઉત્તર પ્રદેશનો એક મુખ્ય અને સૌથી મોટા જિલ્લાઓમાંનો એક છે. ગોરખપુર શહેર જિલ્લાનું વહીવટી મુખ્ય મથક છે.
ઇતિહાસ

ઇ.સ. ૧૮૦૧માં આ જિલ્લો અવધના નવાબ દ્વારા બ્રિટિશ ઇસ્ટ ઇન્ડિયા કંપનીને સોંપવામાં આવેલ વિસ્તારનો ભાગ હતો. ગોરખપુર જિલ્લાની રચના તેના પછી તરફ કરવામાં આવી હતી. ૧૮૧૩માં નેપાળી ગુરખાઓના આક્રમણને કારણે ૧૮૧૪નું અંગ્રેજ-ગુરખા યુદ્ધ થયું હતું, જે ૧૮૧૬ સુધી ચાલ્યું હતું અને તેમાં ગુરખાઓએ થોડો વિસ્તાર મેળવ્યો હતો. ઇ.સ. ૧૮૨૯માં ગોરખપુર પ્રાંતની રચના આઝમગઢ અને આર.એમ. જિલ્લાઓ સાથે કરવામાં આવી હતી. ૧૮૫૭ના વિપ્લવ દરમિયાન મહંમદ હસને થોડો સમય માટે આ વિસ્તાર પર કબ્જો મેળવ્યો હતો પરંતુ અંગ્રેજ અને ગુરખા સેનાઓએ ઉત્તરમાં જંગ બહાદુર અને દક્ષિણમાં કર્નલ રોક્રોફ્ટના નેતૃત્વમાં ફરીથી વિજય મેળવ્યો હતો.
ભૂગોળ

ગોરખપુર જિલ્લો અક્ષાંશ 26°46N અને રેખાંશ 83°22E વચ્ચે સ્થિત છે. જિલ્લાનો કુલ વિસ્તાર ૩૩૨૧ ચો.કિમી. છે. તેની ઉત્તરમાં મહારાજગંજ જિલ્લો, પૂર્વમાં કુશીનગર અને દેવરિયા જિલ્લાઓ, દક્ષિણમાં આંબેડકર નગર, આઝમગઢ અને માઉ જિલ્લાઓ અને પશ્ચિમમાં સંત કબીર નગર જિલ્લો આવેલ છે. ગોરખપુર જિલ્લો ગોરખપુર પ્રાંતમાં આવેલો છે.
વહીવટ

ગોરખપુર જિલ્લો સાત તાલુકાઓનો સમાવેશ કરે છે:

* કેમ્પીઅરગંજ
* સાંજવા
* સદર
* ચૌરી ચોરા
* બાંસગાંવ
* ખાજની
* ગોલા

વધુમાં તેને ૧૯ સંચાલન વિભાગોમાં વહેંચવામાં આવ્યો છે:

* પાલી
* પિરૌલી
* સાંજવા
* ખાજની
* ચારગાવા
* ભથાત
* ઘાઘા
* ગોલા
* કૌરી રામ
* બાંસગાંવ
* પિપરીચ
* બ્રહ્મપુર
* સરદારનગર
* ઉરુવા
* બારહાલગંજ
* બેલઘાટ
* ખોરદાર
* કેમ્પીઅરગંજ
* જુંગલ કૌડીઆ

જિલ્લામાં ગોરખપુર એક માત્ર નગરપાલિકા છે. સાત નગરપંચાયતોમાં પિપરીચ, ગોલા, મુન્દેરા બજાર, પાપે ગંજ, સાંજવા, બરહાલ ગંજ અને બાનીગાંવનો સમાવેશ થાય છે.
અર્થતંત્ર

ઇ.સ. ૨૦૦૬માં પંચાયતી રાજ મંત્રાલય દ્વારા દેશના કુલ ૬૪૦ જિલ્લાઓમાંથી પછાત ૨૫૦ જિલ્લાઓમાં ગોરખપુર જિલ્લાનો સમાવેશ કરાયો હતો. તે બેકવર્ડ રિજીયન્સ ગ્રાંટ ફંડ પ્રોગ્રામ (BRGF)માંથી ભંડોળ મેળવતા દેશના ૩૪ જિલ્લાઓમાંથી એક છે.
વસ્તી

૨૦૧૧ની વસ્તી ગણતરી અનુસાર ગોરખપુર જિલ્લાની વસ્તી ૪૪,૪૦,૮૯૫ છે, જે ક્રોએશિયા અથવા અમેરિકાના કેન્ટુકી રાજ્ય જેટલી છે. ભારતના કુલ ૬૪૦ જિલ્લાઓમાંથી વસ્તી અનુસાર તે ૪૦મો ક્રમ ધરાવે છે. જિલ્લો ૧૩૩૭ વસ્તી ગીચતા ધરાવે છે. ૨૦૦૧-૨૦૧૧ના દાયકા દરમિયાન તેનો વસ્તી વૃદ્ધિ દર ૧૭.૮૧% હતો. ગોરખપુર જિલ્લામાં જાતિ પ્રમાણ દર ૧૦૦૦ પુરુષોએ ૯૪૪ સ્ત્રીઓનું છે, અને સાક્ષરતા દર ૭૦.૮૩% છે.
ભાષાઓ

ગોરખપુરમાં હિન્દી ભાષા બોલતા ૪૦ લાખ લોકો છે. ભોજપુરી અને દેવનાગરી લિપીની ભાષાઓ પણ અહીં બોલાય છે.
સંદર્ભ
બાહ્ય કડીઓ

*
*


શ્રેણી:ઉત્તર પ્રદેશના જિલ્લાઓ
રાયબરેલી જિલ્લો

રાયબરેલી જિલ્લો ભારત દેશના ઉત્તર ભાગમાં આવેલા સૌથી મોટા એવા ઉત્તર પ્રદેશ રાજ્યમાં આવેલા કુલ ૭૫ (પંચોતેર) જિલ્લાઓ પૈકીનો એક મહત્વનો જિલ્લો છે. રાયબરેલી જિલ્લાનું મુખ્ય મથક રાયબરેલી નગરમાં આવેલું છે.

આ જિલ્લાનો કુલ વિસ્તાર ૪૬૦૯ ચોરસ કિલોમીટર (૧૭૮૦ ચોરસ માઇલ) જેટલો છે. આ જિલ્લાની કુલ વસ્તી (વસ્તી ગણત્રી ૨૦૦૧ મુજબ) ૨૮,૭૨,૩૩૦ જેટલી છે. આ જિલ્લાનો એસ. ટી. ડી. કોડ ૦૫૩૫ છે.
બાહ્ય કડીઓ

*


શ્રેણી:ઉત્તર પ્રદેશના જિલ્લાઓ
મઊ જિલ્લો

મઊ જિલ્લો(Hindi: मऊ, Urdu: مئو maū) ભારત દેશના ઉત્તર ભાગમાં આવેલા સૌથી મોટા એવા ઉત્તર પ્રદેશ રાજ્યમાં આવેલા કુલ ૭૫ (પંચોતેર) જિલ્લાઓ પૈકીનો એક મહત્વનો જિલ્લો છે. મઊ જિલ્લાનું મુખ્ય મથક મઊ ખાતે આવેલું છે, કે જે અગાઉ મઉનાથ ભંજન (Hindi: मऊनाथ भंजन, Urdu: مئو نات بنجن) તરીકે ઓળખાતું હતું. તામસા નદીને કિનારે વસેલું મઊ વારાણસીથી આશરે ૯૦ કિલોમીટર જેટલા અંતરે આવેલું છે.
બાહ્ય કડીઓ

* મઊ જિલ્લાનું અધિકૃત વેબસાઇટ
* યુપીઓનલાઇન પર મઊ જિલ્લા વિશે માહિતી



શ્રેણી:ઉત્તર પ્રદેશના જિલ્લાઓ
સુરેન્દ્રનગર

સુરેન્દ્રનગર ગુજરાતનાં સુરેન્દ્રનગર જિલ્લાના વઢવાણ તાલુકામાં આવેલું શહેર છે, જે જિલ્લાનું મુખ્યમથક છે. તેને સૌરાષ્ટ્રનું પ્રવેશદ્વાર પણ કહેવામા આવે છે.

સુરેન્દ્રનગર ગુજરાતમાં વસ્તીના પ્રમાણમાં સહુથી વધારે શૈક્ષણીક સંસ્થાઓ ધરાવતુ બીજા ક્રમનું શહેર છે. સુરેન્દ્રનગર અને વઢવાણ લગભગ જોડીયા શહેરો ગણાય છે.
ઇતિહાસ

હાલનું સુરેન્‍દ્રનગર આઝાદી પહેલા બ્રિટીશ પોલીટીકલ એજન્‍ટનું થાણું હતું અને વઢવાણ કેમ્‍પ તરીકે જાણીતું હતું. વઢવાણના રાજવીને એજન્‍ટે ૧૯૪૬માં સોંપેલા આ કેમ્‍પને રાજવી સુરેન્‍દ્રસિંહજીના નામ ઉપરથી સુરેન્‍દ્રનગર નામ અપાયું. ૧૯૪૮થી સુરેન્‍દ્રનગર જિલ્‍લાનું મુખ્‍ય મથક બની રહ્યું છે. અગાઉના સમયમાં અંગ્રેજોનો કેમ્પ આ શહેરમાં રહેતો હોવાથી આ શહેરને કાંપ પણ કહે છે.
ભૂગોળ

આ શહેર ભોગાવો નદીના કિનારા પર વસેલું છે.
વહીવટ

સુરેન્દ્રનગર શહેરનો વહીવટ નગરપાલિકા દ્વારા થાય છે.
સંદર્ભ

શ્રેણી:વઢવાણ તાલુકો
શ્રેણી:સુરેન્દ્રનગર જિલ્લો
આંબેડકર નગર જિલ્લો

આંબેડકર નગર જિલ્લો ભારત દેશના ઉત્તર ભાગમાં આવેલા સૌથી મોટા એવા ઉત્તર પ્રદેશ રાજ્યમાં આવેલા કુલ ૭૫ (પંચોતેર) જિલ્લાઓ પૈકીનો એક મહત્વનો જિલ્લો છે. આંબેડકર નગર જિલ્લાનું મુખ્ય મથક અકબરપુર શહેરમાં આવેલું છે. આ જિલ્લાની રચના ૨૯મી સપ્ટેમ્બર, ૧૯૯૫ના દિને કરવામાં આવી હતી, તેમ જ ભારત દેશના બંધારણ ઘડનાર ડો. બાબાસાહેબ આંબેડકરના નામ પરથી આ જિલ્લાનું નામ રાખવામાં આવ્યું હતું.
બાહ્ય કડીઓ

*


શ્રેણી:ઉત્તર પ્રદેશના જિલ્લાઓ
શ્રેણી:ડૉ. બાબાસાહેબ આંબેડકર
સોનભદ્ર જિલ્લો

સોનભદ્ર જિલ્લો ભારત દેશના ઉત્તર ભાગમાં આવેલા સૌથી મોટા એવા ઉત્તર પ્રદેશ રાજ્યમાં આવેલા કુલ ૭૫ (પંચોતેર) જિલ્લાઓ પૈકીનો એક મહત્વનો જિલ્લો છે. સોનભદ્ર જિલ્લાનું મુખ્યાલય રોબર્ટસગંજમાં છે.

સોનભદ્ર જિલ્લો મૂળ મિર્જાપુર જિલ્લામાંથી ૪થી માર્ચ ૧૯૮૯ના દિવસે અલગ કરવામાં આવ્યો હતો. ૭,૩૮૮ ચોરસ કિમી ક્ષેત્રફળ ધરાવતો આ જિલ્લો ઉત્તર પ્રદેશનો સૌથી મોટો જિલ્લો છે. આ જિલ્લો ૨૩.૫૨ તથા ૨૫.૩૨ અંશ ઉત્તરી અક્ષાંશ તથા ૮૨.૭૨ તેમ જ ૯૩.૩૩ અંશ પૂર્વી રેખાંશની વચ્ચે સ્થિત છે. જિલ્લાની સીમા પશ્ચિમ દિશામાં મધ્ય પ્રદેશ, દક્ષિણ દિશામાં છત્તીસગઢ, પૂર્વ દિશામાં ઝારખંડ તથા બિહાર તેમ જ ઉત્તર દિશામાં ઉત્તર પ્રદેશનો મિર્જાપુર જિલ્લો આવેલા છે. આ જિલ્લાની વસ્તી ૧૪,૬૩,૫૧૯ જેટલી છે તથા વસ્તીની ગીચતાનો દર ઉત્તર પ્રદેશ રાજ્યમાં સૌથી ઓછો ૧૯૮ વ્યક્તિ પ્રતિ ચોરસ કિમી જેટલો છે.


શ્રેણી:ઉત્તર પ્રદેશના જિલ્લાઓ
ભદોહી જિલ્લો

ભદોહી જિલ્લો ભારત દેશના ઉત્તર ભાગમાં આવેલા સૌથી મોટા એવા ઉત્તર પ્રદેશ રાજ્યમાં આવેલા કુલ ૭૫ (પંચોતેર) જિલ્લાઓ પૈકીનો એક મહત્વનો જિલ્લો છે. ભદોહી જિલ્લાનું મુખ્યાલય જ્ઞાનપુરમાં છે. જિલ્લાની રચના ૩૦ જૂન ૧૯૯૪ના દિવસે કરવામાં આવી હતી. તે અલ્હાબાદ, વારાણસી, મિર્જાપુર અને જૌનપુર જિલ્લાઓની વચ્ચે આવેલો છે.

આ જિલ્લો અહીં બનતા ગાલીચાઓ અને શેતરંજીઓ માટે દેશ-વિદેશમાં પ્રખ્યાત છે.


શ્રેણી:ઉત્તર પ્રદેશના જિલ્લાઓ
સંત કબીર નગર જિલ્લો

સંત કબીર નગર જિલ્લો ભારત દેશના ઉત્તર ભાગમાં આવેલા સૌથી મોટા એવા ઉત્તર પ્રદેશ રાજ્યમાં આવેલા કુલ ૭૫ (પંચોતેર) જિલ્લાઓ પૈકીનો એક મહત્વનો જિલ્લો છે. સંત કબીર નગર જિલ્લાનું મુખ્યાલય ખલિલાબાદમાં છે. આ જિલ્લો ઉત્તર દિશામાં સિદ્ધાર્થનગર તેમ જ મહારાજગંજ, પૂર્વ દિશામાં ગોરખપુર અને પશ્ચિમ દિશામાં બસ્તી જિલ્લાઓ વડે ઘેરાયેલ છે. આ જિલ્લાનું ક્ષેત્રફળ ૧૬૫૯.૧૫ ચોરસ કિલોમીટર જેટલું છે. બખીરા, હૈંસર, મગહર અને ઘનઘટા અહીંના મુખ્ય સ્થળો છે. ઘાઘરા, કુઆનો અને રાપ્તી અહીંની મુખ્ય નદીઓ છે.
બાહ્ય કડીઓ

* સંત કબીર નગર જિલ્લાનું અધિકૃત જાળસ્થળ
* જિલ્લા ન્યાયાલય જાળસ્થળ
* જિલ્લા વસ્તી


શ્રેણી:ઉત્તર પ્રદેશના જિલ્લાઓ
કોઠંબા

કોઠંબા ભારત દેશના પશ્ચિમ ભાગમાં આવેલા ગુજરાત રાજ્યના મહીસાગર જિલ્લામાં આવેલું એક મોટું ગામ છે. આ ગામ લુણાવાડા તાલુકામાં આવેલું છે. આ ગામને મહીસાગર જિલ્લાના મુખ્ય મોટાં ગામોમાંથી એક ગણવામાં આવે છે. આ ગામ લુણાવાડા તાલુકાનું વ્યાવસાયિક, સામાજીક અને સાંસ્કૃતિક કેન્દ્ર છે.
ભૂગોળ

કોઠંબા પર વસેલું છે.
શૈક્ષણિક સંસ્થાઓ

* સરદાર પટેલ પી. ટી. સી. કૉલેજ, કોઠંબા
* શ્રી તેજેન્દ્ર પ્રસાદજી સ્વામિનારાયણ આર્ટસ કોલેજ
* ધી આઇડીયલ હાઇસ્કુલ
* પ્રાથમિક કુમાર શાળા
* પ્રાથમિક કન્યા શાળા
પ્રવાસન

* ગાયત્રી મંદિર
* સ્વામિનારાયણ મંદિર
* ખોડિયાર માતાનું મદિર
* મોટા મહાદેવ
* વાંકોડા મંદીર
* નાકા તળાવ, હેલ કલેડી
સંદર્ભ

શ્રેણી:લુણાવાડા તાલુકો
જમ્મુ જિલ્લો

જમ્મુ જિલ્લો (Urdu:ضلع جموں) ભારત દેશના જમ્મુ અને કાશ્મીર રાજ્યનો જિલ્લો છે. જમ્મુ જિલ્લાનું મુખ્ય મથક જમ્મુ શહેરમાં આવેલું છે.

જમ્મુ જિલ્લાનું ક્ષેત્રફળ ૩,૦૯૭ ચોરસ કિલોમીટર જેટલું છે. આ જિલ્લાની કુલ વસ્તી ઇ. સ. ૨૦૦૧ની વસ્તીગણતરી મુજબ ૧૨,૫૦,૦૦૦ જેટલી છે અને આ જિલ્લામાં સાક્ષરતા દર ૪૩ % જેટલો છે.
બાહ્ય કડીઓ

* જમ્મુ જિલ્લાનું અધિકૃત વેબસાઇટ
* જમ્મુ પ્રવાસન વિશે માહિતી


શ્રેણી:જમ્મુ અને કાશ્મીરનાં જિલ્લાઓ
કટની જિલ્લો

કટની જિલ્લો ભારત દેશના મધ્ય ભાગમાં આવેલા મધ્ય પ્રદેશ રાજ્યમાં આવેલા કુલ ૫૦ (પચાસ) જિલ્લાઓ પૈકીનો એક જિલ્લો છે. કટની જિલ્લાનું મુખ્ય મથક કટની નગર ખાતે આવેલું છે.

ચુનાના પથ્થરોના શહેર તરીકે લોકપ્રિય એવું કટની શહેરના નામથી જેનું નામ પાડવામાં આવ્યું છે એવો ઉત્તરીય મધ્ય પ્રદેશનો આ જિલ્લો ૪૯૫૦ ચોરસ કિમી જેટલા ક્ષેત્રમાં ફેલાયેલો છે. ઢીમરખેડા. બહોરીબંદ, મુરવાડા અને કરોન્દી અહીંનાં લોકપ્રિય પર્યટન સ્થળો છે. મુડવાડા કટની, નાની મહા નદી અને ઉમદર નદી આ જિલ્લાની મુખ્ય નદીઓ છે. કટની જિલ્લામાં આવેલું સ્લિમનાબાદ ગામ સંગેમરમરના પથ્થરો માટે પ્રસિદ્ધ છે.
બાહ્ય કડીઓ

*કટની જિલ્લાનું અધિકૃત વેબસાઇટ


શ્રેણી:મધ્ય પ્રદેશ
શ્રેણી:મધ્ય પ્રદેશના જિલ્લાઓ
સાગર જિલ્લો

સાગર જિલ્લો ભારત દેશના મધ્ય ભાગમાં આવેલા મધ્ય પ્રદેશ રાજ્યનો જિલ્લો છે. સાગર જિલ્લાનું મુખ્ય મથક સાગર શહેરમાં આવેલું છે.

ભારત દેશના મધ્ય ભાગમાં ૨૩.૧૦ ઉત્તરી અક્ષાંસ થી ૨૪.૨૭ ઉત્તરી અક્ષાંસ તથા ૭૮.૫ પૂર્વ દશાંશ સે ૭૯.૨૧ પૂર્વ દશાંશની મધ્યમાં ફેલાયેલો સાગર જિલ્લો મધ્ય પ્રદેશ રાજ્યના ઉત્તર મધ્ય ભાગમાં આવેલો છે. આ ક્ષેત્ર સમાન્ય રીતે બુંદેલખંડના રૂપમાં ઓળખાય છે. સાગર જિલ્લાની ઉત્તર દિશામાં છતરપુર અને લલિતપુર, પશ્ચિમ દિશામાં વિદિશા અને ગુના, દક્ષિણ દિશામાં નરસિંહપુર, પશ્ચિમ-દક્ષિણ દિશામાં રાયસેન તથા પૂર્વ દિશામાં દમોહ જિલ્લાઓની સીમાઓ લાગુ પડે છે. સાગર જિલ્લાના દક્ષિણ ભાગમાં થઇને કર્ક રેખા પસાર થાય છે. ભૌગોલિક દૃષ્ટિએ સાગર જિલ્લો દેશના મધ્ય ભાગમાં આવેલો છે.


શ્રેણી:મધ્ય પ્રદેશ
શ્રેણી:મધ્ય પ્રદેશના જિલ્લાઓ
ઇન્દૌર જિલ્લો

ઇન્દૌર જિલ્લો ભારત દેશના મધ્ય ભાગમાં આવેલા મધ્ય પ્રદેશ રાજ્યમાં આવેલા કુલ ૫૦ (પચાસ) જિલ્લાઓ પૈકીનો એક મહત્વનો જિલ્લો છે. ઇન્દૌર જિલ્લાનું મુખ્ય મથક ઇન્દૌર શહેરમાં આવેલું છે.

આ જિલ્લામાં કુલ ૪ તાલુકાઓ આવેલા છે - ઇન્દૌર, દેપાલપુર, સાંવેર તથા મહુ. ઇન્દૌર જિલ્લાની ઉત્તર દિશામાં ઉજ્જૈન જિલ્લો, પૂર્વ દિશામાં દેવાસ જિલ્લો, દક્ષિણ દિશામાં ખરગોન જિલ્લો અને પશ્ચિમ દિશામાં ધાર જિલ્લો આવેલા છે. આ જિલ્લામાંથી ચંબલ નદી અને ક્ષિપ્રા નદી પસાર થાય છે.


શ્રેણી:મધ્ય પ્રદેશ
શ્રેણી:મધ્ય પ્રદેશના જિલ્લાઓ
મંદોદરી

મંદોદરી (સંસ્કૃત: मंदोदरी) મહાકાવ્ય રામાયણમાં વર્ણવ્યા મુજબ રાવણની પત્નિ હતી. તેનાં અપ્રતિમ રુપ અને અલૌકિક ગુણોને લીધે લંકાના રાજા રાવણે તેને પોતાની પટરાણી બનાવી હતી. પાંચ મહાસતીમાં મંદોદરીની ગણના કરવામાં આવે છે.
જન્મ

ઉત્તરકાંડમાં વર્ણવ્યા મુજબ મયાસુર એક વખત સ્વર્ગની મુલાકાત લે છે જ્યાં તેને દેવો દ્વારા હેમા નામની અપ્સરા આપવામાં આવે છે. તેનાથી તેને બે પુત્રો, માયાવી અને દુદુંભી અને એક પુત્રી, મંદોદરી પ્રાપ્ત થાય છે. પછીથી, હેમા સ્વર્ગમાં પાછી ફરે છે અને મંદોદરી તેના પિતા અને ભાઇઓ સાથે પૃથ્વી પર રહે છે.
રાવણ સાથે લગ્ન

રાવણના મંદોદરીના ઘરની મુલાકાત દરમિયાન બંને વચ્ચે પ્રેમ થયો હતો. ત્યારબાદ બંનેના લગ્ન વેદિક વિધી અનુસાર થયા હતા. તેમને ત્રણ પુત્રો હતા: મેઘનાદ/ઇન્દ્રજીત, અતિકાયા અને અક્ષયકુમાર. જોધપુરથી ૯ કિમી દૂર આવેલા મંડોર નગરમાં મંદોદરીનું જન્મ સ્થળ હોવાનું માનય છે. કેટલાક સ્થાનિક બ્રાહ્મણો રાવણને જમાઇ તરીકે માને છે અને અહીં રાવણનું મંદિર આવેલું છે.

પતિના અવગુણો છતાં મંદોદરી રાવણને પ્રેમ કરતી હતી અને તેને સાચા માર્ગે ચાલવાની સલાહ આપતી હતી. તે રાવણની સ્ત્રીઓ પ્રત્યેના આકર્ષણની કમજોરી જાણતી હતી. મંદોદરીએ રાવણને સીતા રામને પરત સોંપી દેવા માટે સતત વિનવણીઓ કરી હતી પરંતુ રાવણે આ વાત ધ્યાન પર લીધી ન હતી.

રાવણ પ્રત્યે મંદોદરીની વફાદારી અને પ્રેમ રામાયણમાં વર્ણવાયેલ છે.
સીતાની રક્ષા

રામાયણમાં મંદોદરી સુંદર સ્ત્રી તરીક વર્ણવાઇ છે. જ્યારે હનુમાન સીતાની શોધ કરતા લંકા આવે છે ત્યારે મંદોદરીને સીતા સમજી બેસે છે. જ્યારે હનુમાન સીતાને શોધી કાઢે છે તે સમયે રાવણ સીતા પર તલવાર ચલાવવાની તૈયારી કરતો હોય છે, તે સમયે મંદોદરી રાવણનો હાથ પકડી રાખી તેન રોકે છે અને સીતાની રક્ષા કરે છે. રામ સીતાને છોડે છે પરંતુ હજુ પણ તેની સાથે લગ્ન કરવાની ઇચ્છા ધરાવે છે. મંદોદરી સીતાને રૂપમાં પોતાનાથી ઉતરતી સમજે છે પરંતુ રામની ભક્તિની પ્રશંસા કરે છે અન તેને સચી અને રોહિણી સાથે સરખાવે છે.
યુદ્ધમાં

જ્યારે સીતાને શાંતિપૂર્વક રીતે પાછી લઇ જવાના બધાજ પ્રયત્નો નિષ્ફળ જાય છે ત્યારે રામ રાવણ વિરુદ્ધ યુદ્ધનું એલાન કરે છે. રામ સાથેના અંતિમ યુદ્ધ પહેલા મંદોદરી રાવણને સમજાવવાનો આખરી પ્રયત્ન કરે છે, જે નિષ્ફળ જાય છે. છેવટે, મંદોદરી તેના પતિનો સાથ એક આજ્ઞાકારી અને વિશ્વાસુ પત્નિની જેમ આપે છે, જોકે તે પોતાના પુત્ર મેઘનાદને રામ સાથે યુદ્ધ ન કરવાની સલાહ આપે છે.

રામાયણના અમુક સંસ્કરણોમાં હનુમાન મંદોદરી પાસેથી દૈવી બાણ મેળવતા દર્શાવાયા છે જે છેવટે રાવણના મૃત્યુનું કારણ બને છે. જોકે, વાલ્મિકી રામાયણમાં આ અંગેનો કોઇ ઉલ્લેખ નથી.
વિભીષણ સાથે લગ્ન

રાવણના મૃત્યુ પછી મંદોદરીનું શું થયું એ વિશે વાલ્મિકી રામાયણમાં ખાસ ઉલ્લેખ મળતો નથી, પરંતુ વિવિધ સંસ્કરણોમાં તે વિશેનું વર્ણન છે. રામ વિભીષણને મંદોદરી સાથે લગ્ન કરવાની સલાહ આપે છે. તેમ કરવાથી અયોધ્યા અને લંકા વચ્ચે શાંતિ રહેવા ઉપરાંત મંદોદરીને સતી થવાથી બચાવી શકાય તેવો હેતુ હશે એવું મનાય છે. વધુમાં, જો વિભીષણને લંકાની ગાદી મેળવવી હોય તો તેમ કરવું પડે તેવી અનાર્ય પ્રથા પણ હતી. મંદોદરીએ પણ આ વાત સ્વીકારી હોવાનું મનાય છે.
નોંધ
સંદર્ભ

*
*
*
બાહ્ય કડીઓ

*


શ્રેણી:રામાયણ
મહેબૂબનગર જિલ્લો

ના જિલ્લાઓ]]
મહેબૂબનગર જિલ્લો ભારત દેશના તેલંગાણા રાજ્યનો મહત્વનો દક્ષિણી જિલ્લો છે. મહેબૂબનગર જિલ્લાનું મુખ્યાલય મહેબૂબનગરમાં છે. જે હૈદરાબાદથી ૯૬ કિ.મી.નાં અંતરે આવેલું છે. વિશ્વ પ્રસિદ્ધ કોહિનૂર હીરો આ જિલ્લામાંથી મળી આવ્યાનું મનાય છે . મહેબૂબનગર જિલ્લાને વહિવટી સરળતા માટે પાંચ વિભાગોમાં વહેંચેલ છે. (૧)મહેબૂબનગર (૨)નગરકુર્નૂલ (NAGARKURNOOL) (૩)ગડવાલ (GADWAL) (૪)નારાયણપેટ (NARAYANPET) (૫)વાનાપર્થી (WANAPARTHY).
વિસ્તાર અને વસ્તી
બાહ્ય કડીઓ

*મહેબૂબનગર જિલ્લો
સંદર્ભ

શ્રેણી:તેલંગાણા
ભારદ્વાજ

ભારદ્વાજ () એ સપ્તર્ષિઓમાં ના એક મહર્ષિ ગણવામાં આવે છે. તેમના દ્વારા રચિત વૈમાનિકમ્ શાસ્ત્રમ્ માં વિમાન બનાવવાની માહિતીનું સવિસ્તાર વર્ણન છે. યંત્ર સર્વસ્વ નામના ગ્રંથમાં ઉડ્ડયન વિજ્ઞાન અને વિમાન શાસ્ત્ર યંત્રાધિકરણ નામના ગ્રંથમાં વિમાનોના રક્ષણ અંગે વર્ણન કરાયું હતું.

ભારદ્વાજ મુનિ ગુરૂ દ્રોણ (દ્રોણાચાર્ય)નાં પિતા અને કળીયુગનાં સાત અમર મહાત્મા (ચિરંજીવીઓ) પૈકીના એક અશ્વત્થામાનાં દાદા હતાં.

ભારદ્વાજ મુનિનાં વંશજ ગણાતા ઉત્તર ભારતનાં અમુક બ્રાહ્મણો પોતાની અટક ભારદ્વાજ લખે છે. આ સિવાય મોટા ભાગનાં બ્રાહ્મણો અને દક્ષિણ ભારતનાં કેટલાક ક્ષત્રિયોમાં પણ ભારદ્વાજ ગોત્ર હોય છે.
સંદર્ભ

શ્રેણી:પૌરાણિક પાત્રો
મીઠું

મીઠું એ દરિયાના પાણીમાંથી મેળવવામાં આવતો એક રાસાયણિક પદાર્થ છે.
અન્ય માહિતિ

thumb|right| મીઠાનો કણ
આ ઉપરાંત ખારા પાણીનાં સરોવરમાંથી પણ મીઠું મેળવવામાં આવે છે (દા. ત. સાંભર સરોવર).મીઠું દુનિયાભરમાં તેમજ ભારતીય ઉપખંડમાં વ્યંજનોની બનાવટમાં બહોળા પ્રમાણમાં વપરાય છે. મીઠાને નમક, સબરસ, લવણ અથવા લૂણ એમ પણ કહેવામાં આવે છે. મીઠાંનું રાસાયણિક નામ સોડિયમ ક્લોરાઇડ છે, જેની વૈજ્ઞાનિક સંજ્ઞા NaCl છે. મીઠું સ્વાદમાં ખારું હોય છે.
ગુજરાત રાજ્યનો સાગરકિનારો ઘણો જ લાંબો હોવાને કારણે અહીં મીઠાનું મોટા પાયે ઉત્પાદન કરવામાં આવે છે. આ ઉપરાંત મીઠામાંથી બનતા અન્ય ઉત્પાદન મેળવવાના ઉદ્યોગો પણ રાજ્યમાં મોટા પાયે વિકાસ પામ્યા છે.તેમાં માળિયા મીયાણા તાલુકામાં આ એકજ વ્યવસાય છેલ્લા ૧૫ વર્ષ દરમ્યાન વધારે પ્રમાણમાં વિક્સીત પામ્યો છે,જેથી આજુ-બાજુ ના ગામ માટે સારી નોકરી અને મજુરી મળી રહે છે, તે ઉપરાંત મીઠું ઉત્પાદન કરતી મોટી કંપની દ્વારા મેડીકલ કેમ્પ, પરીયાવરણ સુવીધાની માહીતી માટે સાંજ સભા, વ્રુક્ષા રોપણ કાર્યક્રમ,જેવી ઘણી બધી ઇતર પ્રવુતી થી અહીના લોકોમાં જાગૃતા આવી છે,
બાહ્ય કડીઓ

* મીઠાના વિવિધ ઉપયોગો (હિંદી ભા
*

શ્રેણી:ગુજરાતના ઉદ્યોગો
શ્રેણી:રસાયણવિજ્ઞાન
શ્રેણી:મસાલા
હંસ

thumb|256px| સરોવરમાં તરતા હંસ
હંસ એક લાંબી ડોકવાળું, લાંબા પગવાળું તેમ જ મોટું કદ ધરાવતું પક્ષી છે. તે આકાશમાં ઉડવા ઉપરાંત પાણીમાં તરી પણ શકે છે. આ પક્ષી દેખાવમાં અત્યંત સુંદર હોય છે. હંસનો રંગ સામાન્ય રીતે સફેદ હોય છે.

સામાન્યત: આ પક્ષીઓ નર અને માદાનું જોડું બનાવ્યા પછી સમગ્ર જીવન સાથે જ રહેતું હોય છે, પરંતુ ક્યારેક અપવાદ પણ જોવા મળે છે. અપવાદનું મુખ્ય કારણ માળો બનાવવાની નિષ્ફળતા જવાબદાર હોય છે. તે ત્રણ થી આઠની સંખ્યામાં ઇંડા મુકે છે. સામાન્ય રીતે હંસ ઋતુઓ પ્રમાણે પોતાના રહેવાની જગ્યા બદલે છે.

હિંદુ ધર્મના પુરાણો અનુસાર વિદ્યાની દેવી માતા સરસ્વતીનું વાહન હંસ છે તેમ જ તે માનસરોવરમાં રહે છે. હંસ અત્યંત વિવેકી હોય છે, તે નીર અને ક્ષીરને પણ અલગ કરી શકે છે.


શ્રેણી:પક્ષી
શ્રેણી:પ્રાણીશાસ્ત્ર
જય વસાવડા

જય વસાવડા (જન્મ: ઓક્ટોબર ૬, ૧૯૭૩) ગુજરાતી ભાષાના લેખક છે.
જીવન

કુટુંબ

તેમના પિતા લલિત વસાવડા ગુજરાતી ભાષાનાં નિવૃત પ્રાધ્યાપક હતા, અને માતા જયશ્રી વસાવડા, અધ્યાપન મંદિર, જૂનાગઢનાં ગૃહમાતા હતાં. માતા જયશ્રીબેન તેમના જન્મ બાદ સરકારી નોકરી છોડી સંપૂર્ણ ગૃહિણી અને તેમના માટે શિક્ષક બન્યાં.
શિક્ષણ

તેઓએ પ્રાથમિક શિક્ષણ ઘરે જ મેળવ્યું, પછી વિદ્યામંદિર શાળા, ગોંડલમાં ભણ્યા. માધ્યમિક શિક્ષણ તેમણે સ્વામિનારાયણ હાઈવે ગુરુકૂળ થી વિજ્ઞાન પ્રવાહ માટેની પરીક્ષા આપી જેમાં નપાસ થતા જીવનમાં વળાંક આવ્યો. તેમણે પ્રવાહ બદલી વાણિજ્ય પ્રવાહની પરીક્ષા આપી અને વ્યવસ્થાપનમાં અનુસ્નાતક બન્યા.
કારકિર્દી

શૈક્ષણિક અને શરૂઆતની કારકિર્દી

તેઓ ૩ વર્ષ માટે સૌરાષ્ટ્ર યુનિવર્સિટી સંલગ્ન કૉલેજમાં માર્કેટીંગ વિષયોના પ્રાધ્યાપક હતા અને થોડો સમય આચાર્ય પણ બન્યા. તેઓ એકેડમિક સ્ટાફ કૉલેજ, સૌરાષ્ટ્ર યુનિવર્સિટી માં વિઝિટીંગ પ્રોફેસર તરીકે પણ કાર્ય કરે છે.
લેખન

તેમની લેખન કારકિર્દી રાજકોટના સમાચાર પત્રમાં લેખોથી શરૂ થઇ હતી. ત્યારબાદ તેઓ ગુજરાત સમાચારમાં કટાર લેખક તરીકે ૧૯૯૬માં જોડાયા. જેમાં તેમની દર અઠવાડિક કટારો, અનાવૃત અને સ્પેક્ટ્રોમીટર પ્રકાશિત થાય છે. તેઓ ગુજરાતી અઠવાડિક અભિયાનમાં રંગત સંગત કટાર ૨૦૦૮થી લખે છે. તેમણે મિડ-ડેની મુંબઈ આવૃત્તિ અને અનોખી, આરપાર અને ગુજરાત માસિકો માટે કટાર લેખન કર્યું છે તેઓ ગુજરાત અને અન્ય સ્થળોએ વિવિધ વિષયો પર વ્યાખ્યાનો આપે છે.

તેઓ સંશોધન પત્રો અને ઈન્ટરવ્યુ પણ તૈયાર કરે છે. તેમણે ફિલ્મોના રીવ્યુ અને સેલિબ્રીટીઓ પર પણ સંશોધન કર્યું છે. તેમણે વિજ્ઞાન, સિનેમા, આંતરરાષ્ટ્રીય રાજકારણ, સ્ત્રી સશક્તિકરણ, પર્યાવરણ, સંસ્કૃતિ, ધર્મ, કલા, યુવા, શિક્ષણ, અર્થશાસ્ત્ર, તત્ત્વજ્ઞાન, વ્યવસ્થાપન, વૈશ્વિક સાહિત્ય, માનવસંબંધો જેવા વિવિધ વિષયો પર ૧૧૦૦ થી વધુ લેખ લખ્યા છે.
ઇલેક્ટ્રોનિક મીડિયા

તેમણે ઈ ટીવીના ગુજરાતી સેલિબ્રીટી ટૉક શો સંવાદનાં ૨૨૫ હપ્તાઓમાં એન્કરીંગ અને સંવાદ લેખન કર્યું છે. તેઓ દૂરદર્શનની સાંસ્કૃતિક ટીવી શ્રેણી આસ્વાદના લેખક અને એન્કર છે. તેઓ ઓલ ઇન્ડિયા રેડીયો પર નિયમિત વક્તવ્ય આપે છે. તેમણે ગુજરાતમાં બીગ ૯૨.૭ એફ.એમ. પર રવિવારે સિનેમા સિઝલર્સમાં સેલિબ્રીટી આર.જે. તરીકે રજૂઆત કરી છે. તેમણે જાહેર વક્તા તરીકે ૧૨૦૦થી વધુ વક્તવ્ય, ગુજરાત સરકારનાં કાર્યક્રમો, ક્લબો, શૈક્ષણિક સંસ્થાઓમાં આપ્યા છે.

ગુજરાતી ચલચિત્ર બે યાર (૨૦૧૪) માં તેમણે નાનકડું પાત્ર ભજવ્યું હતું.
કટાર/કોલમ
પુસ્તકો
સંદર્ભ
બાહ્ય કડીઓ

* બ્લોગ
*

શ્રેણી:ગુજરાતી સાહિત્યકાર
શ્રેણી:૧૯૭૩માં જન્મ